Ο Διαγωνισμός Τραγουδιού της Αμερικής (αγγλικά "American Song Contest") είναι μια αναμενόμενη αμερικανική προσαρμογή του Διαγωνισμού Τραγουδιού Eurovision, όπου οι πενήντα πολιτείες, οι πέντε περιφέρειες και η Ουάσινγκτον διαγωνίζονται για τον τίτλο του Καλύτερου Πρωτότυπου Τραγουδιού. Στην Ευρώπη δικαίωμα συμμετοχής έχουν κάθε χρόνο 56 κράτη και 74 τηλεοπτικοί σταθμοί-μέλη της EBU ενώ στην αμερικανική έκδοση θα έχουν δικαίωμα συμμετοχής οι 50 πολιτείες και οι πέντε περιφέρειες(υπερπόντια εδάφη και πόλη της Ουάσιγκτον) της χώρας. Οι Christer Björkman, Anders Lenhoff, Ola Melzig και Peter Settman θα είναι οι παραγωγοί ενώ ο Ben Silverman θα είναι ο εκτελεστικός παραγωγός. Ο διαγωνισμός αναμένεται να κάνει πρεμιέρα μέσα στο πρώτο εξάμηνο ή το καλοκαίρι 2022 στο NBC.